წიგნის ჭიის აღზევება

— იაპონელი ავტორის, მია კაძუკის მიერ დაწერილი მრავალტომიანი რომანი, რომელიც ფენტეზის ჟანრს მიეკუთვნება. ილუსტრაციები შესრულებულია იუ შინას მიერ. ასევე არსებობს წიგნებზე დაფუძნებული მანგა და ანიმაციური სტუდია Ajia-do Animation Works-ის მიერ შექმნილი 3-სეზონიანი ანიმე ტელესერიალი. 2023 წლის 6 დეკემბერს წიგნების გამომცემლობამ განაცხადა, რომ ანიმეს მე-4 სეზონს Wit Studio შექმნის.

ნაწარმოების თავდაპირველი მანუსკრიპტი 2013 წლის სექტემბრიდან 2017 წლის მარტამდე უფასოდ ხელმისაწვდომ ვებგვერდზე Shōsetsuka ni Narō-ზე იდებოდა. 2015 წელს გამომცემლობამ TO Books-მა ნაწარმოების ილუსტრირებულ წიგნებად გამოცემის უფლება მოიპოვა.

 სიუჟეტი 
წიგნებში ასახულია ერთ-ერთი ახალგაზრდა ახლად კურსდამთავრებული იაპონელი ბიბლიოთეკარის — ურანო მოტოსუს — თავგადასავალი, როდესაც მისი სული მიწისძვრის შედეგად სხვა სამყაროში მცხოვრებ გაჭირვებული და მძიმედ დაავადებული 5 წლის გოგონას სხეულში გადასახლდება. ურანო — ახლა უკვე მაინ — მალევე ხვდება რომ ამ ახალ და უცხო სამყაროში წიგნები იშვიათი და ძვირად ღირებული ნივთებია. ბიბლიოფილი გოგონა იღებს გადაწყვეტილებას, რომ წიგნები თავისივე ხელით შეიქმნას, რათა კითხვის შინაგანი სურვილი დაიკმაყოფილოს; თუმცა წინ რთული გზა ელის, განსაკუთრებით იმის გათვალისწინებით, რომ მის გარშემო არავინ იცის თუ რა არის ის ყოველგვარად უცნაური დაავადება, რომელიც მას თითქოსდა შიგნიდან ჭამს… 

ნაწარმოებში დაწვრილებით არის აღწერილი ფანტასტიკური ფეოდალური სამყაროს სხვადასხვა სოციალური ფენის წარმომადგენელთა ყოფა-ცხოვრების წესი და თუ როგორ ეგუება მთავარი გმირი მისთვის უცხო სამყაროს თავისი მაგიური ელემენტებითა და შუასაუკუნეობრივი ადათ-წესებით.

 წიგნები 
იქიდან გამომდინარე, რომ წიგნების სერია 30-ზე მეტ წიგნს შეიცავს, ნაწარმოები დაყოფილია 5 ნაწილად; თითო ნაწილში აღწერილია მთავარი გმირის ცხოვრების გარკვეული ეპიზოდი, რომელსაც შესაბამისი ქვესათაური ახლავს.

 ნაწილები: 

 ნაწილი Ⅰ: ჯარისკაცის ასული (1-3 ტომი)
 ნაწილი Ⅱ: ტაძრის მოწაფე ქალწული (4-7 ტომი)
 ნაწილი Ⅲ: ერცჰერცოგის შვილობილი (8-12 ტომი)
 ნაწილი Ⅳ: სამეფო სასწავლებლის ეგრეთ წოდებული ბიბლიოთეკის კომიტეტის დამფუძნებელი (13-21 ტომი)

 ნაწილი Ⅴ: ხორცშესხმული ქალღმერთი (22-33 ტომი)

 როლებში (ანიმე) 

 მაინის ოჯახი და სამეზობლო 

 იუკა იგუჩი — მაინ / როზემაინ / ურანო მოტოსუ (მთავარი გმირი)
 მეგუმი ნაკაჯიმა — ტული (მაინის უფროსი და)
 მარი ჰინო — კამილ (მაინის უმცროსი ძმა)
 ფუმიკო ორიკასა — ევა (მაინის დედა)
 ცუიოში კოიამა — გიუნტერ (მაინის მამა)
 მუცუმი ტამურა — ლუც (მაინის მეგობარი)
 ჰიტომი ნაბატამე — რალფ (ლუცის უფროსი ძმა)
 იუკინე იაეჰატა — ჯიკ (ლუცის უფროსი ძმა)
 მარი ჰინო — ზაშა (ლუცის უფროსი ძმა)
 იუმირი ჰანამორი — ფეი (ლუცის ბიძაშვილი)
 იუკო ტაჩიბანა — კარლა (ლუცის დედა)
 სოუ ტაკეუჩი — დიიდ (ლუცის მამა)

 ვაჭრები და ოსტატები 

 სატოში ჰინო — ოტო (გიუნტერის ხელქვეითი ჯარისკაცი და ყოფილი მოგზაური ვაჭარი)
 ტაკეჰიტო კოიასუ — ბენო (ვაჭარი)
 ტომოაკი მაენო — მარკ (ბენოს თანაშემწე)
 რიკა კინუგავა — კორინა (კომპანია გილბერტას მემკვიდრე, ოტოს ცოლი და ბენოს და)
 ჰიროში ნაკა — გუსტავ (ვაჭართა გილდიის უფროსი)
 აია უჩიდა — ფრიდა (გუსტავის შვილიშვილი)
 მაიუმი იამაგუჩი — ილზე (ფრიდას მზარეული)
 ნაგისა მარუიამა — ელა (მაინის მზარეული)
 სოუ ტაკეუჩი — ჰუგო (მაინის მზარეული)
 კოუჯი ტაკაჰაში — იოჰან (მჭედელი, მაინის ე.წ. „გუტენბერგი“)
 ტაკუგო ივაკავა — ბიარს (მელნის მწარმოებელი)
 აიანო შიბუია — ჰაიდი (მელნის მწარმოებელი და ბიარსის ქალიშვილი)
 ტომოჰიტო ტაკაცუკა — იოზეფ (მელნის მწარმოებელი და ჰაიდის ქმარი)
 ტოშიცუგუ ტაკაშინა — ვოლფ (მელნის გილდიის უფროსი)

 ერენფესტის ტაძრის სასულიერო პირები 

 მიცუაკი ჰოშინო — ბეზევანს (ეპისკოპოსი)
 შოუ ჰაიამი — ფერდინანდ (არქდიაკონი, ლურჯი სამღვდელოების წევრი)
 კაცუნორი ოკაი — ეგმონტი (ლურჯი მღვდელი)
 იოშიუკი იტო — არნო (რუხი დიაკონი, ფერდინანდის მსახური)
 შოუ კარინო — ფრან (რუხი დიაკონი, ფერდინანდის და მაინის მსახური)
 იუკო სანპეი — გილ (რუხი დიაკონი, მაინის მსახური)
 ჩიო ტომარუ — დელია (რუხი დიაკონისა, ეპისკოპოსის და მაინის მსახური)
 კიონო იასუნო — ვილმა (რუხი დიაკონისა, მაინის მსახური)
 მინორი სუძუკი — როზინა (რუხი დიაკონისა, მაინის მსახური)
 იუკი ნაგანო — იენი (რუხი დიაკონისა, ეპისკოპოსის მსახური)

 დიდგვაროვნები 

 კაძუჰიკო ინოუე — ზილვესტერ (ერენფესტის „აუბი“/ერცჰერცოგი და ფერდინანდის ნახევარძმა)
 ტოშიჰიკო სეკი — იუსტოკე (თავადი, ფერდინანდის მდივანი და კამერდინერი)
 ტოშიუკი მორიკავა — კარსტედ (თავადი, ერენფესტის რაინდთა ორდენის მეთაური)
 იუსუკე კობაიაში — ეკჰარტ (თავადი, კარსტედის ვაჟიშვილი და ფერდინანდის მცველი რაინდი)
 იუიჩიროუ უმეჰარა — დამუელ (ქვეაზნაური რაინდი)
 ჰარუკი იშია — შიკიკოზა (ზეაზნაური რაინდი)
 აკანე ტომონაგა — გლორია (დალდორფის ვიკონტესა და შიკიკოზას დედა)
 კენიუ ჰორიუჩი — გრაუზამ / „გიბე“ გერლახ (გერლახის ვიკონტი)
 ჩაფურინ — გრაფი ბინდევალდ (თავადი არენსბახას საჰერცოგოდან)

 სქოლიო 

 ბმულები 

 ნაწარმოების თავდაპირველი მანუსკრიპტი Shōsetsuka ni Narō-ზე (იაპონურად)
 წიგნების სერიის ოფიციალური ვებგვერდი (იაპონურად)
 წიგნების სერია J-Novel Club-ის ვებგვერდზე (ინგლისურად)
 მანგას პირველი ნაწილის ოფიციალური ვებგვერდი (იაპონურად)
 მანგას მეორე ნაწილის ოფიციალური ვებგვერდი (იაპონურად)
 მანგას მესამე ნაწილის ოფიციალური ვებგვერდი (იაპონურად)
 მანგას მეოთხე ნაწილის ოფიციალური ვებგვერდი (იაპონურად)
 ანიმეს ოფიციალური ვებგვერდი (იაპონურად)
 Ascendance of a Bookworm (რანობე) Anime News Network-ის ენციკლოპედიაში (ინგლისურად)

კატეგორია:2013 წლის რომანები
კატეგორია:მანგას სერიები
კატეგორია:2015 წლის მანგა
კატეგორია:ფენტეზი ანიმე და მანგა
კატეგორია:2019 წლის ანიმე ტელესერიალები
კატეგორია:2020 წლის ანიმე ტელესერიალები
კატეგორია:2022 წლის ანიმე ტელესერიალები